title: Vec C-192/16: Uznesenie Súdneho dvora (druhá komora) z 12. októbra 2017 (návrh na začatie prejudiciálneho konania, ktorý podal Upper Tribunal (Tax and Chancery Chamber – Spojené kráľovstvo) – Stephen Fisher, Anne Fisher, Peter Fisher/Commissioners for Her Majesty's Revenue & Customs (Návrh na začatie prejudiciálneho konania — Článok 99 Rokovacieho poriadku Súdneho dvora — Článok 355 bod 3 ZFEÚ — Postavenie Gibraltáru — Článok 49 ZFEÚ — Článok 63 ZFEÚ — Sloboda usadiť sa — Voľný pohyb kapitálu — Výlučne vnútorná situácia)

text:
               11.12.2017

               SK

               Úradný vestník Európskej únie

               C 424/14

         Uznesenie Súdneho dvora (druhá komora) z 12. októbra 2017 (návrh na začatie prejudiciálneho konania, ktorý podal Upper Tribunal (Tax and Chancery Chamber – Spojené kráľovstvo) – Stephen Fisher, Anne Fisher, Peter Fisher/Commissioners for Her Majesty's Revenue & Customs
   (Vec C-192/16) (1)

   ((Návrh na začatie prejudiciálneho konania - Článok 99 Rokovacieho poriadku Súdneho dvora - Článok 355 bod 3 ZFEÚ - Postavenie Gibraltáru - Článok 49 ZFEÚ - Článok 63 ZFEÚ - Sloboda usadiť sa - Voľný pohyb kapitálu - Výlučne vnútorná situácia))
   (2017/C 424/20)
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Upper Tribunal (Tax and Chancery Chamber)

      Účastníci konania

      Žalobcovia: Stephen Fisher, Anne Fisher, Peter Fisher

      Žalovaná: Commissioners for Her Majesty's Revenue & Customs

      za účasti: Her Majesty’s Government of Gibraltar

      Výrok

   Článok 355 bod 3 ZFEÚ v spojení s článkom 49 ZFEÚ alebo článkom 63 ZFEÚ sa má vykladať v tom zmysle, že výkon slobody usadiť sa alebo voľného pohybu kapitálu britskými štátnymi príslušníkmi medzi Spojeným kráľovstvom a Gibraltárom predstavuje z hľadiska práva Únie situáciu, ktorá sa vo všetkých ohľadoch obmedzuje len na vnútorný rámec jedného členského štátu.

      (1)  Ú. v. EÚ C 200, 6.6.2016.


title: Vec T-664/17: Žaloba podaná 27. septembra 2017 – eSlovensko/Komisia

text:
               11.12.2017

               SK

               Úradný vestník Európskej únie

               C 424/45

         Žaloba podaná 27. septembra 2017 – eSlovensko/Komisia
   (Vec T-664/17)
   (2017/C 424/66)
   Jazyk konania: angličtina

      Účastníci konania

      Žalobkyňa: eSlovensko (Lučenec, Slovensko) (v zastúpení: F. Branislav, lawyer)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Európskej komisie ARES(2017)3107844-21/06/2017, ktorým sa vylučuje žalobkyňa z účasti na všetkých postupoch zadávania obstarávaní a grantov podľa nariadenia č. 966/2012 a zadávania fondov podľa nariadenia 2015/323.

               —

               nariadil žalovanej vykonať nový audit, aby prehodnotila svoje zistenia, pokiaľ ide o oprávnené náklady,

               —

               uložil žalovanej povinnosť nahradiť trovy konania

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod sa zakladá na zneužití právomoci, konkrétne na nesprávnom právnom posúdení skutkových okolností a zistení.

                           —

                           Žalobkyňa tvrdí, že na rozhodnutie Komisie neexistoval nijaký relevantný dôvod.

               2.

               Druhý žalobný dôvod sa zakladá na neprimeranom odôvodnení napadnutého rozhodnutia.

                           —

                           Komisia zjavne jasne a nestranne nepreskúmala všetky okolností daného prípadu.


title: Vec T-119/10: Uznesenie Všeobecného súdu z 13. septembra 2017 – Holandsko/Komisia (Žaloba o neplatnosť — EFRR — Zníženie finančnej pomoci — Program Interreg II/C „Záplavy na riekach Rýn a Maas“ — Nedodržanie lehoty na prijatie rozhodnutia — Porušenie podstatných formálnych náležitostí — Zjavne dôvodná žaloba)

text:
               11.12.2017

               SK

               Úradný vestník Európskej únie

               C 424/36

         Uznesenie Všeobecného súdu z 13. septembra 2017 – Holandsko/Komisia
   (Vec T-119/10) (1)

   ((Žaloba o neplatnosť - EFRR - Zníženie finančnej pomoci - Program Interreg II/C „Záplavy na riekach Rýn a Maas“ - Nedodržanie lehoty na prijatie rozhodnutia - Porušenie podstatných formálnych náležitostí - Zjavne dôvodná žaloba))
   (2017/C 424/52)
   Jazyk konania: holandčina

      Účastníci konania

      Žalobca: Holandské kráľovstvo (v zastúpení: pôvodne Y. de Vries, J. Langer a C. Wissels, neskôr J. Langer, M. Bulterman a B. Koopman, splnomocnení zástupcovia)

      Žalovaná: Európska komisia (v zastúpení: W. Roels a A. Steiblytė, splnomocnení zástupcovia)

      Vedľajší účastníci, ktorí v konaní podporujú žalobcu: Belgické kráľovstvo (v zastúpení: pôvodne M. Jacobs a T. Materne, neskôr M. Jacobs a J.-C. Halleux, splnomocnení zástupcovia) a Francúzska republika (v zastúpení: pôvodne G. de Bergues a B. Messmer, neskôr J. Bousin a D. Colas, splnomocnení zástupcovia)

      Predmet veci

   Návrh založený na článku 263 ZFEÚ, ktorého predmetom je zrušenie rozhodnutia Komisie K(2009) 10712 z 23. decembra 2009 o znížení finančnej pomoci z Európskeho fondu pre regionálny rozvoj (EFRR) pôvodne priznanej v prospech programu iniciatívy Spoločenstva Interreg II/C „Záplavy na riekach Rýn a Maas“ v Belgickom kráľovstve, v Spolkovej republike Nemecko, vo Francúzskej republike, v Luxemburskom veľkovojvodstve a v Holandskom kráľovstve podľa rozhodnutia Komisie K(97) 3742 z 18. decembra 1997 (EFRR č. 970010008) v rozsahu, v akom sa týka Luxemburského veľkovojvodstva

      Výrok

               1.

               Rozhodnutie Komisie K(2009) 10712 z 23. decembra 2009 o znížení finančnej pomoci z Európskeho fondu pre regionálny rozvoj (EFRR) pôvodne priznanej v prospech programu iniciatívy Spoločenstva Interreg II/C „Záplavy na riekach Rýn a Maas“ v Belgickom kráľovstve, v Spolkovej republike Nemecko, vo Francúzskej republike, v Luxemburskom veľkovojvodstve a v Holandskom kráľovstve podľa rozhodnutia Komisie K(97) 3742 z 18. decembra 1997 (EFRR č. 970010008) sa zrušuje v rozsahu, v akom sa týka Holandského kráľovstva.

               2.

               Európska komisia znáša vlastné trovy konania a je povinná nahradiť trovy konania, ktoré vynaložilo Holandské kráľovstvo.

               3.

               Belgické kráľovstvo a Francúzska republika znášajú vlastné trovy konania.

      (1)  Ú. v. EÚ C 113, 1.5.2010.


title: Vec C-592/17: Návrh na začatie prejudiciálneho konania, ktorý podal Vestre Landsret (Dánsko) 12. októbra 2017 – Skatteministeriet/Baby Dan A/S

text:
               11.12.2017

               SK

               Úradný vestník Európskej únie

               C 424/25

         Návrh na začatie prejudiciálneho konania, ktorý podal Vestre Landsret (Dánsko) 12. októbra 2017 – Skatteministeriet/Baby Dan A/S
   (Vec C-592/17)
   (2017/C 424/37)
   Jazyk konania: dánčina

      Vnútroštátny súd, ktorý podal návrh na začatie prejudiciálneho konania

   Vestre Landsret

      Účastníci konania pred vnútroštátnym súdom

      Žalobca: Skatteministeriet

      Žalovaná: Baby Dan A/S

      Prejudiciálne otázky

               1.

               Majú sa príchytky so špecifickými opísanými vlastnosťami považovať za súčasť bezpečnostnej zábrany na ochranu detí?

                           —

                           Ak je odpoveď na prvú otázku kladná, takže príchytky sa považujú za súčasť bezpečnostnej zábrany na ochranu detí, majú sa príchytky zaradiť pod položku KN 9403 90 10 alebo položku KN 7326 a 4421?

                           —

                           Ak je odpoveď na prvú otázku záporná, takže príchytky sa nepovažujú za súčasť bezpečnostnej zábrany na ochranu detí, majú sa príchytky zaradiť pod položku KN 7318 15 90 alebo položku KN 7318 19 00?

               2.

               Ak sa príchytky so špecifickými opísanými vlastnosťami majú zaradiť pod položku KN 7318 15 90, Súdnemu dvoru EÚ sa kladie táto prejudiciálna otázka:

                           —

                           Je nariadenie Rady (ES) č. 91/2009 z 26. januára 2009 (1), ktorým sa ukladá konečné antidumpingové clo na dovoz určitých spojovacích materiálov zo železa alebo ocele s pôvodom v Čínskej ľudovej republike, neplatné v dôsledku toho, že Komisia a Rada – podľa odvolacieho orgánu WTO – vychádzali z procesu, v ktorom bola definícia výrobného odvetvia EÚ spojená s ochotou výrobcov byť súčasťou preverovanej vzorky, z čoho vyplynul proces autoselekcie v rámci výrobného odvetvia, ktorý so sebou prináša značné riziko skreslenia vyšetrovania a výsledku?“

      (1)  Nariadenie Rady (ES) č. 91/2009 z 26. januára 2009, ktorým sa ukladá konečné antidumpingové clo na dovoz určitých spojovacích materiálov zo železa alebo ocele s pôvodom v Čínskej ľudovej republike (Ú. v. EÚ L 29, 2009, s. 1).


title: Vec C-549/16: Uznesenie Súdneho dvora (desiata komora) z 12. októbra 2017 (návrh na začatie prejudiciálneho konania, ktorý podal Commissione tributaria di Secondo Grado di Bolzano – Taliansko) – Direzione provinciale Ufficio controlli di Bolzano/Palais Kaiserkron Srl (Návrh na začatie prejudiciálneho konania — Dane — Spoločný systém dane z pridanej hodnoty (DPH) — Smernica 2006/112/ES — Článok 401 — Pojem „Daň z obratu“ — Prenájom budov používaných na obchodnú činnosť — Zdanenie registračnou daňou a DPH)

text:
               11.12.2017

               SK

               Úradný vestník Európskej únie

               C 424/15

         Uznesenie Súdneho dvora (desiata komora) z 12. októbra 2017 (návrh na začatie prejudiciálneho konania, ktorý podal Commissione tributaria di Secondo Grado di Bolzano – Taliansko) – Direzione provinciale Ufficio controlli di Bolzano/Palais Kaiserkron Srl
   (Vec C-549/16) (1)

   ((Návrh na začatie prejudiciálneho konania - Dane - Spoločný systém dane z pridanej hodnoty (DPH) - Smernica 2006/112/ES - Článok 401 - Pojem „Daň z obratu“ - Prenájom budov používaných na obchodnú činnosť - Zdanenie registračnou daňou a DPH))
   (2017/C 424/21)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Commissione tributaria di Secondo Grado di Bolzano

      Účastníci konania

      Žalobkyňa: Agenzia delle Entrate – Direzione provinciale Ufficio controlli di Bolzano

      Žalovaná: Palais Kaiserkron Srl

      Výrok

   Článok 401 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že nebráni vyberaniu pomernej registračnej dane, ktorá sa vzťahuje na obchodné nájmy a ktorú stanovuje vnútroštátna právna úprava vo veci samej, a to aj v prípade, že tieto nájmy podliehajú aj dani z pridanej hodnoty.

      (1)  Ú. v. EÚ C 30, 30.1.2017.


title: Vec C-611/17: Žaloba podaná 23. októbra 2017 – Talianska republika/Rada Európskej únie

text:
               11.12.2017

               SK

               Úradný vestník Európskej únie

               C 424/26

         Žaloba podaná 23. októbra 2017 – Talianska republika/Rada Európskej únie
   (Vec C-611/17)
   (2017/C 424/38)
   Jazyk konania: taliančina

      Účastníci konania

      Žalobkyňa: Talianska republika (v zastúpení: G. Palmieri, splnomocnená zástupkyňa, P. Gentili, avvocato dello Stato)

      Žalovaná: Rada Európskej únie

      Návrhy žalobkyne

               —

               zrušiť nariadenie Rady (EÚ) 2017/1398 z 25. júla 2017, ktorým sa mení nariadenie (EÚ) 2017/127, pokiaľ ide o určité rybolovné možnosti, vyhlásené v Úradnom vestníku Európskej únie 29. júla 2017, č. L 199, a predovšetkým článok 1 bod 2, ktorý mení prílohu I D nariadenia (EÚ) 2017/127, celý bod 3 prílohy napadnutého nariadenia (obsahujúci zmenu prílohy I D nariadenia (EU) 2017/127), ako aj celé odôvodnenia 9, 10, 11, 12,

               —

               uložiť Rade Európskej únie povinnosť nahradiť trovy konania.

      Žalobné dôvody a hlavné tvrdenia

         Prvý žalobný dôvod: porušenie článku 1 rozhodnutia Rady 86/238/EHS z 9. júna 1986 o pristúpení spoločenstva k Medzinárodnému dohovoru o zachovaní atlantických tuniakov.

   Neexistovala povinnosť prijať rozhodnutie ICCAT o rybolovných kvótach mečúňa obyčajného.

         Druhý žalobný dôvod: nedostatok odôvodnenia (článok 296 ods. 2 ZFEÚ).

   Uvedené rozhodnutie je v každom prípade neodôvodnené.

         Tretí žalobný dôvod: porušenie článku 17 ZEÚ a článku 16 nariadenia 1380/2013.

   Rozhodnutie je v rozpore so zásadou relatívnej stability a so záujmom Únie.

         Štvrtý žalobný dôvod: porušenie zásady zákazu spätnej účinnosti, zásady právnej istoty a zásady legitímnej dôvery.

   V každom prípade rozhodnutie nie je použiteľné na prebiehajúcu rybolovnú sezónu.

         Piaty žalobný dôvod: nedostatok odôvodnenia (porušenie článku 296 ods. 2 ZFEÚ).

   Rozhodnutie nie je odôvodnené v časti, v ktorej stanovuje ako referenčné obdobie pre rozdelenie kvóty TAC medzi členské štáty štvorročné obdobie 2012 – 2015.

         Šiesty žalobný dôvod: porušenie zásady proporcionality (článok 5 ZEÚ) a nesprávne posúdenie skutkového stavu.

   Vylúčenie rokov 2010 a 2011 z referenčného obdobia je neprimerané a chybné s ohľadom na účel zahrnúť do údajov o úlovkoch iba bežné úlovky.

         Siedmy žalobný dôvod: porušenie článku 258 a článku 260 ZFEÚ, nedostatok právomoci.

   Rade neprislúcha uplatniť sankcie voči Taliansku za používanie unášaných sietí.

         Ôsmy žalobný dôvod: porušenie zásady riadnej správy vecí verejných (článok 41 Charty základných práv Európskej únie) a článku 16 nariadenia 1380/2013.

   Prijatie referenčného obdobia rokov 2012 – 2015 poškodilo Taliansko znížením rybolovnej kapacity v rozpore so zásadou relatívnej stability a bez dostatočného vyšetrenia.

         Deviaty žalobný dôvod: porušenie zásady zákazu diskriminácie (článok 18 ZFEÚ).

   Toto zníženie neoprávnene diskriminuje talianskych rybárov.

         Desiaty žalobný dôvod: porušenie zásady zákazu spätnej účinnosti, zásady právnej istoty a zásady legitímnej dôvery.

   V každom prípade zníženie kapacity nie je použiteľné na prebiehajúcu rybolovnú sezónu.


title: Vec C-640/16 P: Uznesenie Súdneho dvora z 10. októbra 2017 – Greenpeace Energy eG/Európska komisia (Odvolanie — Článok 181 Rokovacieho poriadku Súdneho dvora — Štátna pomoc — Žaloba o neplatnosť — Článok 263 ZFEÚ — Prípustnosť — Plánovaná pomoc Spojeného kráľovstva v prospech bloku C nukleárnej elektrárne Hinkley Point — Rozhodnutie, ktorý sa pomoc vyhlasuje za zlučiteľnú s vnútorným trhom — Aktívna legitimácia — Žalobca, ktorý nie je osobne dotknutý)

text:
               11.12.2017

               SK

               Úradný vestník Európskej únie

               C 424/16

         Uznesenie Súdneho dvora z 10. októbra 2017 – Greenpeace Energy eG/Európska komisia
   (Vec C-640/16 P) (1)

   ((Odvolanie - Článok 181 Rokovacieho poriadku Súdneho dvora - Štátna pomoc - Žaloba o neplatnosť - Článok 263 ZFEÚ - Prípustnosť - Plánovaná pomoc Spojeného kráľovstva v prospech bloku C nukleárnej elektrárne Hinkley Point - Rozhodnutie, ktorý sa pomoc vyhlasuje za zlučiteľnú s vnútorným trhom - Aktívna legitimácia - Žalobca, ktorý nie je osobne dotknutý))
   (2017/C 424/22)
   Jazyk konania: nemčina

      Účastníci konania

      Odvolateľka: Greenpeace Energy eG (v zastúpení: D. Fouquet, J. Nysten a S. Michaels, Rechtsanwälte)

      Ďalší účastník konania: Európska komisia (v zastúpení: K. Blanck-Putz, P. Němečková a T. Maxian Rusche, splnomocnení zástupcovia)

      Vedľajší účastníci, ktorí v konaní podporujú Komisiu: Francúzska republika (v zastúpení: D. Colas a J. Bousin, splnomocnení zástupcovia), Spojené kráľovstvo Veľkej Británie a Severného Írska (v zastúpení: D. Robertson, splnomocnený zástupca)

      Výrok

               1.

               Odvolanie sa zamieta.

               2.

               Greenpeace Energy eG je povinná nahradiť trovy konania.

      (1)  Ú. v. EÚ C 38, 6.2.2017.


title: Vec T-670/17: Žaloba podaná 29. septembra 2017 – LG Vaquero Aviación a i./Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/46

         Žaloba podaná 29. septembra 2017 – LG Vaquero Aviación a i./Jednotná rada pre riešenie krízových situácií
   (Vec T-670/17)
   (2017/C 424/67)
   Jazyk konania: španielčina

      Účastníci konania

      Žalobcovia: LG Vaquero Aviación, S.L. (Alcorón, Španielsko) a 15 ďalších žalobcov (v zastúpení: M. Romero Rey a I. Salama Salama, advokáti)

      Žalovaná: Jednotná rada pre riešenie krízových situácií

      Návrh

   Žalobcovia navrhujú, aby Všeobecný súd:

               —

               v súlade s článkom 263 ZFEÚ zrušil rozhodnutie SRB/EES/2017/08 Jednotnej rady pre riešenie krízových situácií zo 7. júna 2017 o prijatí opatrení na riešenie krízovej situácie v prípade banky Banco Popular Español, S.A.,

               —

               v súlade s článkom 340 ods. 2 ZFEÚ a článkom 41 ods. 3 Charty základných práv Európskej únie uložil Jednotnej rade pre riešenie krízových situácií, aby žalobkyni zaplatila náhradu vzniknutej škody, ktorej presná výška bude určená neskôr, kedy budú známe všetky požadované informácie a najmä predbežná správa spoločnosti Deloitte a správy nezávislých expertov v súlade s nariadením EÚ 806/2014, pričom sa zabezpečí prístup k požadovaným informáciám,

               —

               v súlade s článkami 133 a 134 Rokovacieho poriadku Všeobecného súdu zaviazať Jednotnú radu pre riešenie krízových situácií na náhradu trov tohto konania.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec C-166/17: Uznesenie Súdneho dvora (šiesta komora) z 19. októbra 2017 (návrh na začatie prejudiciálneho konania, ktorý podal Supremo Tribunal de Justiça – Portugalsko) – Sportingbet PLC, Internet Opportunity Entertainment Ltd/Santa Casa da Misericórdia de Lisboa (Návrh na začatie prejudiciálneho konania — Článok 56 ZFEÚ — Slobodné poskytovanie služieb — Obmedzenia — Prevádzkovanie hazardných hier na internetových stránkach — Vnútroštátna právna úprava stanovujúca monopol štátu — Článok 99 Rokovacieho poriadku Súdneho dvora — Otázka, ktorá sa zhoduje s otázkou, o ktorej už Súdny dvor rozhodoval, alebo na ktorú možno odpoveď jasne vyvodiť z judikatúry — Článok 102 a článok 106 ods. 1 ZFEÚ — Zneužitie dominantného postavenia — Vnútroštátna právna úprava zakazujúca reklamu na hazardné hry, s výnimkou hazardných hier organizovaných jediným prevádzkovateľom, ktorý podlieha zúženému dohľadu verejnej moci, ktorému bolo zverené výlučné právo na ich organizáciu — Článok 53 ods. 2 Rokovacieho poriadku Súdneho dvora — Zjavne neprípustná otázka)

text:
               11.12.2017

               SK

               Úradný vestník Európskej únie

               C 424/16

         Uznesenie Súdneho dvora (šiesta komora) z 19. októbra 2017 (návrh na začatie prejudiciálneho konania, ktorý podal Supremo Tribunal de Justiça – Portugalsko) – Sportingbet PLC, Internet Opportunity Entertainment Ltd/Santa Casa da Misericórdia de Lisboa
   (Vec C-166/17) (1)

   ((Návrh na začatie prejudiciálneho konania - Článok 56 ZFEÚ - Slobodné poskytovanie služieb - Obmedzenia - Prevádzkovanie hazardných hier na internetových stránkach - Vnútroštátna právna úprava stanovujúca monopol štátu - Článok 99 Rokovacieho poriadku Súdneho dvora - Otázka, ktorá sa zhoduje s otázkou, o ktorej už Súdny dvor rozhodoval, alebo na ktorú možno odpoveď jasne vyvodiť z judikatúry - Článok 102 a článok 106 ods. 1 ZFEÚ - Zneužitie dominantného postavenia - Vnútroštátna právna úprava zakazujúca reklamu na hazardné hry, s výnimkou hazardných hier organizovaných jediným prevádzkovateľom, ktorý podlieha zúženému dohľadu verejnej moci, ktorému bolo zverené výlučné právo na ich organizáciu - Článok 53 ods. 2 Rokovacieho poriadku Súdneho dvora - Zjavne neprípustná otázka))
   (2017/C 424/23)
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Supremo Tribunal de Justiça

      Účastníci konania

      Žalobkyne: Sportingbet PLC, Internet Opportunity Entertainment Ltd

      Žalovaná: Santa Casa da Misericórdia de Lisboa

      Výrok

               1.

               Článok 56 ZFEÚ nebráni právnej úprave členského štátu, o akú ide vo veci samej, ktorá prevádzkovateľom usadeným v iných členských štátoch zakazuje ponúkať hazardné hry na internetovej stránke, pričom na ich prevádzkovanie priznáva výlučné právo jedinému prevádzkovateľovi, ktorý podlieha zúženému dohľadu verejnej moci.

               2.

               Článok 56 ZFEÚ nebráni právnej úprave členského štátu, o akú ide vo veci samej, ktorá zakazuje reklamu na hazardné hry, s výnimkou hier organizovaných jediným prevádzkovateľom, ktorému bolo zverené výlučné právo na ich organizáciu.

               3.

               Prvá, piata, šiesta, ako aj ôsma až desiata otázka, ktoré položil Supremo Tribunal de Justiça (Najvyšší súd, Portugalsko), sú zjavne neprípustné.

      (1)  Ú. v. EÚ C 202, 26.6.2017.


title: Vec T-704/14: Rozsudok Všeobecného súdu z 26. októbra 2017 – Marine Harvest/Komisia („Hospodárska súťaž — Koncentrácie — Rozhodnutie, ktorým sa ukladá pokuta za uskutočnenie koncentrácie pred jej oznámením a povolením — Článok 4 ods. 1, článok 7 ods. 1 a 2 a článok 14 nariadenia (ES) č. 139/2004 — Nedbanlivosť — Zásada ne bis in idem — Závažnosť porušenia — Výška pokuty“)

text:
               11.12.2017

               SK

               Úradný vestník Európskej únie

               C 424/28

         Rozsudok Všeobecného súdu z 26. októbra 2017 – Marine Harvest/Komisia
   (Vec T-704/14) (1)

   ((„Hospodárska súťaž - Koncentrácie - Rozhodnutie, ktorým sa ukladá pokuta za uskutočnenie koncentrácie pred jej oznámením a povolením - Článok 4 ods. 1, článok 7 ods. 1 a 2 a článok 14 nariadenia (ES) č. 139/2004 - Nedbanlivosť - Zásada ne bis in idem - Závažnosť porušenia - Výška pokuty“))
   (2017/C 424/39)
   Jazyk konania: angličtina

      Účastníci konania

      Žalobkyňa: Marine Harvest ASA (Bergen, Nórsko) (v zastúpení: R. Subiotto, QC)

      Žalovaná: Európska komisia (v zastúpení: M. Farley, C. Giolito a F. Jimeno Fernández, splnomocnení zástupcovia)

      Predmet veci

   Návrh založený na článku 263 ZFEÚ, ktorého predmetom je v prvom rade zrušenie rozhodnutia Komisie K(2014) 5089 final z 23. júla 2014, ktorým sa ukladá pokuta za uskutočnenie koncentrácie v rozpore s článkom 4 ods. 1 a článkom 7 ods. 1 nariadenia (ES) č. 139/2004 (vec COMP/M.7184 – Marine Harvest/Morpol), a subsidiárne zrušenie alebo zníženie výšky pokuty uloženej žalobkyni

      Výrok rozsudku

               1.

               Žaloba sa zamieta.

               2.

               Marine Harvest ASA je povinná nahradiť trovy konania.

      (1)  Ú. v. EÚ C 409, 17.11.2014.


title: Vec C-65/16: Rozsudok Súdneho dvora (druhá komora) z 19. októbra 2017 (návrh na začatie prejudiciálneho konania, ktorý podal Szegedi Közigazgatási és Munkaügyi Bíróság – Maďarsko) – Istanbul Lojistik Ltd/Nemzeti Adó- és Vámhivatal Fellebbviteli Igazgatóság (Návrh na začatie prejudiciálneho konania — Dohoda o pridružení medzi Európskym hospodárskym spoločenstvom a Tureckom — Článok 9 — Rozhodnutie Asociačnej rady ES – Turecko č. 1/95 — Články 4, 5 a 7 — Colná únia — Cestná preprava — Daň z motorových vozidiel — Vyberanie dane v prípade nákladných vozidiel zapísaných do evidencie v Turecku prechádzajúcich cez Maďarsko ako štát tranzitu)

text:
               11.12.2017

               SK

               Úradný vestník Európskej únie

               C 424/3

         Rozsudok Súdneho dvora (druhá komora) z 19. októbra 2017 (návrh na začatie prejudiciálneho konania, ktorý podal Szegedi Közigazgatási és Munkaügyi Bíróság – Maďarsko) – Istanbul Lojistik Ltd/Nemzeti Adó- és Vámhivatal Fellebbviteli Igazgatóság
   (Vec C-65/16) (1)

   ((Návrh na začatie prejudiciálneho konania - Dohoda o pridružení medzi Európskym hospodárskym spoločenstvom a Tureckom - Článok 9 - Rozhodnutie Asociačnej rady ES – Turecko č. 1/95 - Články 4, 5 a 7 - Colná únia - Cestná preprava - Daň z motorových vozidiel - Vyberanie dane v prípade nákladných vozidiel zapísaných do evidencie v Turecku prechádzajúcich cez Maďarsko ako štát tranzitu))
   (2017/C 424/03)
   Jazyk konania: maďarčina

      Vnútroštátny súd, ktorý podal návrh na začatie prejudiciálneho konania

   Szegedi Közigazgatási és Munkaügyi Bíróság

      Účastníci konania pred vnútroštátnym súdom

      Žalobkyňa: Istanbul Lojistik Ltd

      Žalovaný: Nemzeti Adó- és Vámhivatal Fellebbviteli Igazgatóság

      Výrok rozsudku

   Článok 4 rozhodnutia asociačnej rady č. 1/95 z 22. decembra 1995 o vykonaní konečnej fázy colnej únie [neoficiálny preklad] sa má vykladať v tom zmysle, že poplatkom s rovnakým účinkom ako clo v zmysle tohto článku je daň z motorových vozidiel, akou je daň dotknutá vo veci samej, ktorú musia zaplatiť držitelia nákladných vozidiel zapísaných do evidencie v Turecku prechádzajúcich cez územie Maďarska.

      (1)  Ú. v. EÚ C 175, 17.5.2016.


title: Vec T-671/17: Žaloba podaná 28. septembra 2017 – Turbo-K International/EUIPO – Turbo-K (TURBO-K)

text:
               11.12.2017

               SK

               Úradný vestník Európskej únie

               C 424/46

         Žaloba podaná 28. septembra 2017 – Turbo-K International/EUIPO – Turbo-K (TURBO-K)
   (Vec T-671/17)
   (2017/C 424/68)
   Jazyk, v ktorom bola podaná žaloba: angličtina

      Účastníci konania

      Žalobkyňa: Turbo-K International Ltd (Birmingham, Spojené kráľovstvo) (v zastúpení: A. Norris, A. Muir Wood, barristers)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Turbo-K Ltd (Winchester, Spojené kráľovstvo)

      Údaje týkajúce sa konania pred EUIPO

      Prihlasovateľ spornej ochrannej známky: žalobkyňa.

      Dotknutá sporná ochranná známka: slovná ochranná známka Európskej únie „TURBO-K“ – prihláška č. 13 458 039.

      Konanie pred EUIPO: námietkové konanie.

      Napadnuté rozhodnutie: rozhodnutie druhého odvolacieho senátu EUIPO zo 14. Júla 2017 vo veci R 2135/2016-2.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie a zamietol všetky námietky voči prihláške ochrannej známky,

               —

               uložil povinnosť nahradiť trovy konania žalobkyne vzniknuté v spojení s touto žalobou.

      Uvádzaný žalobný dôvod

               —

               porušenie článku 8 ods. 4 nariadenia č. 207/2009.


title: Vec T-746/16: Uznesenie Všeobecného súdu zo 17. októbra 2017 – Andreassons Åkeri a i./Komisia („Žaloba o neplatnosť — Sociálne zabezpečenie — Rozhodnutie Komisie ukončiť projekt EU Pilot — Odloženie sťažnosti — Odmietnutie Komisie začať konanie o nesplnení povinnosti — Akt, ktorý nie je možné napadnúť žalobou — Neexistencia priamej dotknutosti — Zjavná neprípustnosť — Návrh na vydanie príkazu — Zjavný nedostatok právomoci“)

text:
               11.12.2017

               SK

               Úradný vestník Európskej únie

               C 424/37

         Uznesenie Všeobecného súdu zo 17. októbra 2017 – Andreassons Åkeri a i./Komisia
   (Vec T-746/16) (1)

   ((„Žaloba o neplatnosť - Sociálne zabezpečenie - Rozhodnutie Komisie ukončiť projekt EU Pilot - Odloženie sťažnosti - Odmietnutie Komisie začať konanie o nesplnení povinnosti - Akt, ktorý nie je možné napadnúť žalobou - Neexistencia priamej dotknutosti - Zjavná neprípustnosť - Návrh na vydanie príkazu - Zjavný nedostatok právomoci“))
   (2017/C 424/53)
   Jazyk konania: švédčina

      Účastníci konania

      Žalobkyne: Andreassons Åkeri i Veddige AB (Veddige, Švédsko), Luke Transport AB (Laholm, Švédsko), Zimit Transportförmedling AB (Veddige) (v zastúpení: C. von Quitzow, professeur)

      Žalovaná: Európska komisia (v zastúpení: D. Martin a K. Simonsson, splnomocnení zástupcovia)

      Predmet veci

   Návrh založený na článku 263 ZFEÚ na zrušenie rozhodnutia Komisie obsiahnutého v liste z 10. augusta 2016 o výsledku projektu EU Pilot 7504/15/EMPL

      Výrok

               1.

               Žaloba sa zamieta.

               2.

               Andreassons Åkeri i Veddige AB, Luke Transport AB a Zimit Transportförmedling AB sú povinné nahradiť trovy konania.

      (1)  Ú. v. EÚ C 38, 6.2.2017.


title: Vec C-101/16: Rozsudok Súdneho dvora (druhá komora) z 19. októbra 2017 (návrh na začatie prejudiciálneho konania, ktorý podal Curtea de Apel Cluj – Rumunsko) – SC Paper Consult SRL/Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud (Návrh na začatie prejudiciálneho konania — Dane — Daň z pridanej hodnoty (DPH) — Smernica 2006/112/ES — Právo na odpočítanie dane — Podmienky výkonu — Článok 273 — Vnútroštátne opatrenia — Boj proti daňovým podvodom a únikom — Faktúra vystavená platiteľom, ktorého daňový úrad vyhlásil za „nečinného“ — Riziko podvodu — Odopretie práva na odpočítanie dane — Primeranosť — Odmietnutie zohľadniť dôkazy o neexistencii daňového podvodu alebo daňovej straty — Časové obmedzenie účinkov rozsudku, ktorý sa má vyhlásiť — Neexistencia)

text:
               11.12.2017

               SK

               Úradný vestník Európskej únie

               C 424/3

         Rozsudok Súdneho dvora (druhá komora) z 19. októbra 2017 (návrh na začatie prejudiciálneho konania, ktorý podal Curtea de Apel Cluj – Rumunsko) – SC Paper Consult SRL/Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud
   (Vec C-101/16) (1)

   ((Návrh na začatie prejudiciálneho konania - Dane - Daň z pridanej hodnoty (DPH) - Smernica 2006/112/ES - Právo na odpočítanie dane - Podmienky výkonu - Článok 273 - Vnútroštátne opatrenia - Boj proti daňovým podvodom a únikom - Faktúra vystavená platiteľom, ktorého daňový úrad vyhlásil za „nečinného“ - Riziko podvodu - Odopretie práva na odpočítanie dane - Primeranosť - Odmietnutie zohľadniť dôkazy o neexistencii daňového podvodu alebo daňovej straty - Časové obmedzenie účinkov rozsudku, ktorý sa má vyhlásiť - Neexistencia))
   (2017/C 424/04)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Curtea de Apel Cluj

      Účastníci konania pred vnútroštátnym súdom

      Žalobkyňa: SC Paper Consult SRL

      Žalovaní: Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud

      Výrok rozsudku

   Smernica Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že bráni takej vnútroštátnej právnej úprave, akou je právna úprava dotknutá vo veci samej, na základe ktorej sa právo na odpočítanie dane z pridanej hodnoty odoprie zdaniteľnej osobe z dôvodu, že hospodársky subjekt, ktorý jej poskytol službu na základe faktúry, na ktorej sa samostatne uvádzajú výdavky a daň z pridanej hodnoty, bol daňovým orgánom členského štátu vyhlásený za nečinného, pričom toto vyhlásenie za nečinného je verejné a prístupné na internete každej zdaniteľnej osobe v tomto štáte, pokiaľ je toto odopretie práva na odpočítanie dane systematické a konečné a neumožňuje predloženie dôkazu o neexistencii podvodu alebo straty daňových príjmov.

      (1)  Ú. v. EÚ C 175, 17.5.2016.


title: Vec C-519/17 P: Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-181/16, L’Oréal/Úrad Európskej únie pre duševné vlastníctvo (EUIPO)

text:
               11.12.2017

               SK

               Úradný vestník Európskej únie

               C 424/17

         Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-181/16, L’Oréal/Úrad Európskej únie pre duševné vlastníctvo (EUIPO)
   (Vec C-519/17 P)
   (2017/C 424/24)
   Jazyk konania: francúzština

      Účastníci konania

      Odvolateľka: L’Oréal (v zastúpení: T. de Haan, P. Péters, avocats)

      Ďalší účastníci konania: Úrad Európskej únie pre duševné vlastníctvo (EUIPO), Guinot

      Návrhy odvolateľky

               —

               zrušiť uznesenie Všeobecného súdu Európskej únie z 26. júna 2017 vo veci T-181/16, EU:T:2017:447,

               —

               vrátiť vec na Všeobecný súd Európskej únie a

               —

               o trovách konania rozhodnúť neskôr; subsidiárne uložiť Úradu povinnosť nahradiť trovy konania odvolateľky týkajúce sa tak odvolacieho konania, ako aj prvostupňového konania.

      Odvolacie dôvody a hlavné tvrdenia

   Podľa odvolateľky Všeobecný súd skreslil skutkové okolnosti a argumentáciu, ktorú uviedla v konaní pred ním, a porušil článok 8 ods. 1 písm. b) nariadenia (ES) č. 207/2009 (1).

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).


title: Vec T-675/17: Žaloba podaná 29. septembra 2017 – Aplicacions de Servei Monsan a i./Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/47

         Žaloba podaná 29. septembra 2017 – Aplicacions de Servei Monsan a i./Jednotná rada pre riešenie krízových situácií
   (Vec T-675/17)
   (2017/C 424/69)
   Jazyk konania: španielčina

      Účastníci konania

      Žalobcovia: Aplicacions de Servei Monsan, SLU (Moller del Vallés, Španielsko) a 79 ďalších žalobcov (v zastúpení: M. Romero Rey a I. Salama Salama, advokáti)

      Žalovaná: Jednotná rada pre riešenie krízových situácií

      Návrhy

   Žalobcovia navrhujú, aby Všeobecný súd:

               —

               v súlade s článkom 263 ZFEÚ zrušil rozhodnutie SRB/EES/2017/08 Jednotnej rady pre riešenie krízových situácií zo 7. júna 2017 o prijatí opatrení na riešenie krízovej situácie v prípade banky Banco Popular Español, S.A.,

               —

               v súlade s článkom 340 ods. 2 ZFEÚ a článkom 41 ods. 3 Charty základných práv Európskej únii uložil Jednotnej rade pre riešenie krízových situácií povinnosť odškodniť žalobcov v tomto rozsahu:

                           i)

                           akcionárov: čistá hodnota za akciu Banco Popular, ktorá bude presne vyčíslená prostredníctvom rozšírenia nášho znaleckého posudku nachádzajúceho sa v prílohe A.5, potom, čo obdržíme predbežné a konečné ocenenia vykonané „nezávislými osobami“, ako to vyžaduje článok 20 nariadenia EÚ 806/2014 (závery formulované v znaleckom posudku, príloha A.5.1, strana 106);

                           ii)

                           držiteľov kapitálových nástrojov Tier 1: suma zodpovedajúca nominálnej hodnote dlhopisov, aktualizovaná ku dňu rozhodnutia a zvýšená o príslušné úroky z omeškania splatné od uvedeného dátumu do momentu vyplatenia príslušnej náhrady (znalecký posudok, príloha A.5.2, strana 105);

                           iii)

                           držiteľov kapitálových nástrojov Tier 2: suma zodpovedajúca nominálnej hodnote dlhopisov, aktualizovaná ku dňu rozhodnutia a zvýšená o príslušné úroky z omeškania splatné od uvedeného dátumu do momentu vyplatenia príslušnej náhrady (znalecký posudok, príloha A.5-3, strana 12);

               —

               v súlade s článkami 133 a 134 Rokovacieho poriadku Všeobecného súdu zaviazal Jednotnú radu pre riešenie krízových situácií na náhradu trov tohto konania.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec T-394/15: Rozsudok Všeobecného súdu z 26. októbra 2017 – KPN/Komisia („Hospodárska súťaž — Koncentrácie — Holandský trh so službami v oblasti televízneho vysielania a telekomunikácie — Rozhodnutie, ktorým sa koncentrácia vyhlasuje za zlučiteľnú s vnútorným trhom a s uplatňovaním Dohody o EHP — Záväzky — Povinnosť odôvodnenia — Relevantný trh — Vertikálne účinky — Súdne preskúmanie“)

text:
               11.12.2017

               SK

               Úradný vestník Európskej únie

               C 424/28

         Rozsudok Všeobecného súdu z 26. októbra 2017 – KPN/Komisia
   (Vec T-394/15) (1)

   ((„Hospodárska súťaž - Koncentrácie - Holandský trh so službami v oblasti televízneho vysielania a telekomunikácie - Rozhodnutie, ktorým sa koncentrácia vyhlasuje za zlučiteľnú s vnútorným trhom a s uplatňovaním Dohody o EHP - Záväzky - Povinnosť odôvodnenia - Relevantný trh - Vertikálne účinky - Súdne preskúmanie“))
   (2017/C 424/40)
   Jazyk konania: španielčina

      Účastníci konania

      Žalobkyňa: KPN BV (La Haye, Holandsko) (v zastúpení: J. de Pree, C. van der Hoeven a G. Hakopian, advokáti)

      Žalovaná: Európska komisia (v zastúpení: L. Malferrari, J. Szczodrowski, H. van Vliet a F. van Schaik, splnomocnení zástupcovia)

      Predmet veci

   Návrh podaný na základe článku 263 ZFEÚ na zrušenie rozhodnutia Komisie K(2014) 7241 final z 10. októbra 2014, ktorým sa s koncentrácia spoločnosti Liberty Global plc s cieľom dosiahnuť výhradnú kontrolu nad spoločnosťou Ziggo NV (vec COMP/M.7000 – Liberty Global/Ziggo) (Ú. v. EÚ C 145, 2015, s. 7) vyhlasuje za zlučiteľnú s vnútorným trhom a Dohodou o EHP

      Výrok rozsudku

               1.

               Rozhodnutie Komisie K(2014) 7241 final z 10. októbra 2014, ktorým sa s koncentrácia spoločnosti Liberty Global plc s cieľom dosiahnuť výhradnú kontrolu nad spoločnosťou Ziggo NV (vec COMP/M.7000 – Liberty Global/Ziggo) vyhlasuje za zlučiteľnú s vnútorným trhom a s uplatnením Dohody o EHP, sa zrušuje.

               2.

               Európska komisia je povinná nahradiť trovy konania.

      (1)  Ú. v. EÚ C 302, 14.9.2015.


title: Vec T-678/17: Žaloba podaná 3. októbra 2017 – Minera Catalano Aragonesa a Luengo Martínez/Komisia a Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/48

         Žaloba podaná 3. októbra 2017 – Minera Catalano Aragonesa a Luengo Martínez/Komisia a Jednotná rada pre riešenie krízových situácií
   (Vec T-678/17)
   (2017/C 424/70)
   Jazyk konania: španielčina

      Účastníci konania

      Žalobcovia: Minera Catalano Aragonesa, SA (Ariñoteruel, Španielsko) a Ángel Luengo Martínez (Zaragoza, Španielsko) (v zastúpení: R. Montejo Pérez, F. Ferrara a F. Banti, advokáti)

      Žalované: Európska komisia a Jednotná rada pre riešenie krízových situácií

      Návrhy

   Žalobcovia navrhujú, aby Všeobecný súd:

               —

               zrušil rozhodnutia Jednotnej rady pre riešenie krízových situácií č. SRB/EES/2017/08 a Európskej komisie č. 2017/1246 zo 7. júna 2017 a

               —

               zaviazal Jednotnú radu pre riešenie krízových situácií a Európsku komisiu na náhradu trov konania.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía y Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle y Calatrava Real State 2015/Komisia a Jednotná rada pre riešenie krízových situácií a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec C-194/16: Rozsudok Súdneho dvora (veľká komora) zo 17. októbra 2017 (návrh na začatie prejudiciálneho konania, ktorý podal Riigikohus – Estónsko) – Bolagsupplysningen OÜ, Ingrid Ilsjan/Svensk Handel AB (Návrh na začatie prejudiciálneho konania — Súdna spolupráca v občianskych veciach — Nariadenie (EÚ) č. 1215/2012 — Článok 7 bod 2 — Osobitná právomoc vo veciach nárokov z mimozmluvnej zodpovednosti — Porušenie práv právnickej osoby zverejnením údajne nesprávnych údajov, ktoré sa jej týkajú, na internete a neodstránením komentárov, ktoré sa jej týkajú — Miesto vzniku škody — Centrum záujmov tejto osoby)

text:
               11.12.2017

               SK

               Úradný vestník Európskej únie

               C 424/4

         Rozsudok Súdneho dvora (veľká komora) zo 17. októbra 2017 (návrh na začatie prejudiciálneho konania, ktorý podal Riigikohus – Estónsko) – Bolagsupplysningen OÜ, Ingrid Ilsjan/Svensk Handel AB
   (Vec C-194/16) (1)

   ((Návrh na začatie prejudiciálneho konania - Súdna spolupráca v občianskych veciach - Nariadenie (EÚ) č. 1215/2012 - Článok 7 bod 2 - Osobitná právomoc vo veciach nárokov z mimozmluvnej zodpovednosti - Porušenie práv právnickej osoby zverejnením údajne nesprávnych údajov, ktoré sa jej týkajú, na internete a neodstránením komentárov, ktoré sa jej týkajú - Miesto vzniku škody - Centrum záujmov tejto osoby))
   (2017/C 424/05)
   Jazyk konania: estónčina

      Vnútroštátny súd, ktorý podal návrh na začatie prejudiciálneho konania

   Riigikohus

      Účastníci konania pred vnútroštátnym súdom

      Žalobkyne: Bolagsupplysningen OÜ, Ingrid Ilsjan

      Žalovaná: Svensk Handel AB

      Výrok rozsudku

               1.

               Článok 7 bod 2 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že právnická osoba, ktorá tvrdí, že jej práva na ochranu osobnosti boli porušené uverejnením nesprávnych informácií o nej na internete a tým, že sa neodstránili komentáre, ktoré sa jej týkajú, môže podať žalobu, ktorou sa domáha opravy týchto informácií, odstránenia komentárov a náhrady celkovej majetkovej ujmy, ktorá jej vznikla, na súdoch členského štátu, v ktorom sa nachádza centrum jej záujmov.
               Pokiaľ dotknutá právnická osoba vykonáva hlavnú časť svojich činností v inom členskom štáte, ako je štát jej sídla, táto osoba môže podať žalobu proti údajnému autorovi tohto zásahu na základe miesta vzniku škody v tomto inom členskom štáte.

               2.

               Článok 7 bod 2 nariadenia č. 1215/2012 sa má vykladať v tom zmysle, že osoba, ktorej práva na ochranu osobnosti boli údajne porušené uverejnením nesprávnych informácií o nej na internete a neodstránením komentárov, ktoré sa jej týkajú, nemôže na súdoch každého členského štátu, na území ktorého sú alebo boli dostupné informácie uverejnené na internete, podať žalobu, ktorou sa domáha opravy týchto informácií a odstránenia týchto komentárov.

      (1)  Ú. v. EÚ C 211, 13.6.2016.


title: Vec T-685/15: Rozsudok Všeobecného súdu z 26. októbra 2017 – Sulayr Global Service/EUIPO – Sulayr Calidad (sulayr GLOBAL SERVICE) („Ochranná známka Európskej únie — Námietkové konanie — Prihláška obrazovej ochrannej známky Európskej únie sulayr GLOBAL SERVICE — Skoršia národná slovná ochranná známka SULAYR — Relatívny dôvod zamietnutia — Neexistencia podobnosti služieb — Článok 8 ods. 1 písm. b) nariadenia (ES) č. 207/2009 (teraz článok 8 ods. 1 písm. b) nariadenia (EÚ) 2017/1001)“)

text:
               11.12.2017

               SK

               Úradný vestník Európskej únie

               C 424/29

         Rozsudok Všeobecného súdu z 26. októbra 2017 – Sulayr Global Service/EUIPO – Sulayr Calidad (sulayr GLOBAL SERVICE)
   (Vec T-685/15) (1)

   ((„Ochranná známka Európskej únie - Námietkové konanie - Prihláška obrazovej ochrannej známky Európskej únie sulayr GLOBAL SERVICE - Skoršia národná slovná ochranná známka SULAYR - Relatívny dôvod zamietnutia - Neexistencia podobnosti služieb - Článok 8 ods. 1 písm. b) nariadenia (ES) č. 207/2009 (teraz článok 8 ods. 1 písm. b) nariadenia (EÚ) 2017/1001)“))
   (2017/C 424/41)
   Jazyk konania: španielčina

      Účastníci konania

      Žalobkyňa: Sulayr Global Service, SL (Valle del Zalabi, Španielsko) (v zastúpení: P. López Ronda, G. Macías Bonilla, G. Marín Raigal a E. Armero Lavie, advokáti)

      Žalovaný: Úrad Európskej únie pre duševné vlastníctvo (v zastúpení: pôvodne S. Palmero Cabezas, neskôr J. Crespo Carrillo, splnomocnení zástupcovia)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Sulayr Calidad, SL (Grenada, Španielsko) (v zastúpení: pôvodne E. Bayo de Gispert a G. Hinarejos Mulliez, neskôr G. Hinarejos Mulliez a I. Valdelomar Serrano, advokáti)

      Predmet veci

   Žaloba podaná proti rozhodnutiu prvého odvolacieho senátu EUIPO z 23. septembra 2015 (vec R 149/2015-1), týkajúcemu sa námietkového konania medzi spoločnosťami Sulayr Calidad a Sulayr Global Service

      Výrok rozsudku

               1.

               Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 23. septembra 2015 (vec R 149/2015-1) sa zrušuje v rozsahu, v akom odvolací senát vyhovel námietke vznesenej voči zápisu prihlasovanej ochrannej známky pre služby patriace do triedy 40.

               2.

               EUIPO znáša svoje vlastné trovy konania a je povinný nahradiť trovy konania, ktoré vznikli spoločnosti Sulayr Global Service, SL v konaní pred Všeobecným súdom.

               3.

               Sulayr Calidad, SL znáša svoje vlastné trovy konania vynaložené v konaní pred Všeobecným súdom, ako aj nevyhnutné náklady vynaložené spoločnosťou Sulayr Global Service na účely konania pred odvolacím senátom EUIPO.

      (1)  Ú. v. EÚ C 38, 1.2.2016.


title: Vec T-528/17: Žaloba podaná 7. augusta 2017 – Ballesté Torralba a i./Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/37

         Žaloba podaná 7. augusta 2017 – Ballesté Torralba a i./Jednotná rada pre riešenie krízových situácií
   (Vec T-528/17)
   (2017/C 424/54)
   Jazyk konania: španielčina

      Účastníci konania

      Žalobcovia: María Ballesté Torralba (Alcarrás, Španielsko), David Lozano Jiménez (Alcarrás), María Carmen Estruch Martínez (Alcarrás) a Ramón Ribes Jové (Alcarrás) (v zastúpení: E. Silva Pacheco, advokát)

      Žalovaná: Jednotná rada pre riešenie krízových situácií

      Návrhy

   Žalobcovia navrhujú, aby Všeobecný súd:

               —

               zrušil ex tunc rozhodnutie Jednotnej rady pre riešenie krízových situácií zo 7. júna 2017 a vyhlásil neplatnosť účinkov tohto rozhodnutia,

               —

               uložil povinnosť zaplatiť žalobcovi v prvom rade náhradu vo výške 37 877 eur, žalobcovi v druhom rade náhradu vo výške 11 000 eur a pani Maríi Ballesté Torralba náhradu vo výške 1 309,14 eura.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec C-198/16 P: Rozsudok Súdneho dvora (piata komora) z 19. októbra 2017 – Agriconsulting Europe SA/Európska komisia (Odvolanie — Mimozmluvná zodpovednosť Únie — Verejné obstarávanie služieb — Operačná technická pomoc na vytvorenie a riadenie sieťovej štruktúry na účely zavedenia európskeho partnerstva pre inovácie „Produktivita a trvalý rozvoj poľnohospodárstva“ — Zamietnutie ponuky uchádzača — Ponuka s neobvykle nízkou cenou — Kontradiktórne konanie)

text:
               11.12.2017

               SK

               Úradný vestník Európskej únie

               C 424/5

         Rozsudok Súdneho dvora (piata komora) z 19. októbra 2017 – Agriconsulting Europe SA/Európska komisia
   (Vec C-198/16 P) (1)

   ((Odvolanie - Mimozmluvná zodpovednosť Únie - Verejné obstarávanie služieb - Operačná technická pomoc na vytvorenie a riadenie sieťovej štruktúry na účely zavedenia európskeho partnerstva pre inovácie „Produktivita a trvalý rozvoj poľnohospodárstva“ - Zamietnutie ponuky uchádzača - Ponuka s neobvykle nízkou cenou - Kontradiktórne konanie))
   (2017/C 424/06)
   Jazyk konania: taliančina

      Účastníci konania

      Odvolateľka: Agriconsulting Europe SA (v zastúpení: R. Sciaudone, avvocato)

      Ďalší účastník konania: Európska komisia (v zastúpení: L. Di Paolo et F. Moro, splnomocnené zástupkyne)

      Výrok rozsudku

               1.

               Odvolanie sa zamieta.

               2.

               Agriconsulting Europe SA je povinná nahradiť trovy konania.

      (1)  Ú. v. EÚ C 279, 1.8.2016.


title: Vec T-680/17: Žaloba podaná 4. októbra 2017 – Helibética/Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/49

         Žaloba podaná 4. októbra 2017 – Helibética/Jednotná rada pre riešenie krízových situácií
   (Vec T-680/17)
   (2017/C 424/72)
   Jazyk konania: španielčina

      Účastníci konania

      Žalobkyňa: Helibética, SL (Alicante, Španielsko) (v zastúpení: R. Vallina Hoset a A. Lois Perreau de Pinninck, advokáti)

      Žalovaná: Jednotná rada pre riešenie krízových situácií

      Návrhy

   Žalobkyňa navrhuje, aby Všeobecný súd:

               —

               konštatoval mimozmluvnú zodpovednosť Jednotnej rady pre riešenie krízových situácií a zaviazal ju na náhradu škody spôsobenej žalobkyni v dôsledku konaní a opomenutí, ktoré zbavili žalobkyňu obligácií a cenných papierov Banco Popular Español, S.A.,

               —

               uložil Jednotnej rade pre riešenie krízových situácií povinnosť zaplatiť sumu 50 000 eur z titulu náhrady spôsobenej ujmy („vymáhaná suma“):

                           —

                           predovšetkým náhradu investícií vo výške 1 010 677,5 eura uskutočnených do akcií Banco Popular alebo prípadne,

                           —

                           subsidiárne, vo vzťahu k predchádzajúcemu, sumu 514 957 eur,

               —

               rozhodol o zvýšení vymáhanej sumy o kompenzačné úroky splatné od 7. júna 2017 do vyhlásenia rozsudku, ktorým sa rozhodne v tomto konaní,

               —

               rozhodol o zvýšení vymáhanej sumy o príslušné úroky z omeškania splatné od vyhlásenia tohto rozsudku do úplného zaplatenia vymáhanej sumy, s úrokovou sadzbou stanovenou Európskou centrálnou bankou pre hlavné operácie refinancovania, zvýšenou o dva percentuálne body,

               —

               zaviazal Jednotnú radu pre riešenie krízových situácií na náhradu trov konania.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veci T-659/17, Vallina Fonseca/Jednotná rada pre riešenie krízových situácií.


title: Vec C-200/16: Rozsudok Súdneho dvora (desiata komora) z 19. októbra 2017 (návrh na začatie prejudiciálneho konania, ktorý podal Supremo Tribunal de Justiça – Portugalsko) – Securitas – Serviços e Tecnologia de Segurança SA/ICTS Portugal – Consultadoria de Aviação Comercial SA, Arthur George Resendes a i (Návrh na začatie prejudiciálneho konania — Smernica 2001/23/ES — Článok 1 ods. 1 — Prevod podniku alebo prevádzkarne — Zachovanie práv zamestnancov — Povinnosť nadobúdateľa prevziať zamestnancov — Poskytovanie strážnych a bezpečnostných služieb zo strany podniku — Verejné obstarávanie — Zadanie zákazky inému uchádzačovi — Neprevzatie zamestnancov — Vnútroštátne ustanovenie vylučujúce z pojmu prevod podniku alebo prevádzkarne stratu zákazníka hospodárskeho subjektu v dôsledku zadania zákazky inému subjektu)

text:
               11.12.2017

               SK

               Úradný vestník Európskej únie

               C 424/5

         Rozsudok Súdneho dvora (desiata komora) z 19. októbra 2017 (návrh na začatie prejudiciálneho konania, ktorý podal Supremo Tribunal de Justiça – Portugalsko) – Securitas – Serviços e Tecnologia de Segurança SA/ICTS Portugal – Consultadoria de Aviação Comercial SA, Arthur George Resendes a i
   (Vec C-200/16) (1)

   ((Návrh na začatie prejudiciálneho konania - Smernica 2001/23/ES - Článok 1 ods. 1 - Prevod podniku alebo prevádzkarne - Zachovanie práv zamestnancov - Povinnosť nadobúdateľa prevziať zamestnancov - Poskytovanie strážnych a bezpečnostných služieb zo strany podniku - Verejné obstarávanie - Zadanie zákazky inému uchádzačovi - Neprevzatie zamestnancov - Vnútroštátne ustanovenie vylučujúce z pojmu prevod podniku alebo prevádzkarne stratu zákazníka hospodárskeho subjektu v dôsledku zadania zákazky inému subjektu))
   (2017/C 424/07)
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Supremo Tribunal de Justiça

      Účastníci konania pred vnútroštátnym súdom

      Žalobca: Securitas – Serviços e Tecnologia de Segurança SA

      Žalovaní: ICTS Portugal – Consultadoria de Aviação Comercial SA, Arthur George Resendes a i

      Výrok rozsudku

               1.

               Článok 1 ods. 1 písm. a) smernice Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov sa má vykladať v tom zmysle, že na situáciu, keď zadávateľ zákazky vypovedal zmluvu o poskytovaní dozoru a strážnych služieb vo svojich zariadeniach, uzavretú s určitým podnikom, a následne uzavrel novú zmluvu na poskytovanie týchto služieb s iným podnikom, ktorý odmieta prevziať zamestnancov prvého uvedeného podniku, sa vzťahuje pojem „prevod podnik[u] alebo závod[u]“ v zmysle tohto ustanovenia, pokiaľ druhý uvedený podnik prevzal vybavenie nevyhnutné na poskytovanie uvedených služieb.

               2.

               Článok 1 ods. 1 smernice 2001/23 sa má vykladať v tom zmysle, že bráni vnútroštátnej právnej úprave, akou je vnútroštátna právna úprava dotknutá vo veci samej, podľa ktorej strata zákazníka hospodárskeho subjektu v dôsledku zadania zákazky na poskytovanie služieb inému subjektu nepatrí do pôsobnosti pojmu „prevod podnik[u] alebo závod[u]“ v zmysle tohto článku 1 ods. 1.

      (1)  Ú. v. EÚ C 211, 13.6.2016.


title: Vec C-522/17 P: Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-179/16, L’Oréal/Úrad Európskej únie pre duševné vlastníctvo (EUIPO)

text:
               11.12.2017

               SK

               Úradný vestník Európskej únie

               C 424/17

         Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-179/16, L’Oréal/Úrad Európskej únie pre duševné vlastníctvo (EUIPO)
   (Vec C-522/17 P)
   (2017/C 424/25)
   Jazyk konania: francúzština

      Účastníci konania

      Odvolateľka: L’Oréal (v zastúpení: T. de Haan a P. Péters, avocats)

      Ďalší účastníci konania: Úrad Európskej únie pre duševné vlastníctvo (EUIPO), Guinot

      Návrhy odvolateľky

               —

               zrušiť uznesenie Všeobecného súdu Európskej únie z 26. júna 2017 vo veci T-179/16, EU:T:2017:445,

               —

               vrátiť vec na Všeobecný súd Európskej únie a

               —

               o trovách konania rozhodnúť neskôr; subsidiárne uložiť Úradu povinnosť nahradiť trovy konania odvolateľky týkajúce sa tak odvolacieho konania, ako aj prvostupňového konania.

      Odvolacie dôvody a hlavné tvrdenia

   Podľa odvolateľky Všeobecný súd skreslil skutkové okolnosti a argumentáciu, ktorú uviedla v konaní pred ním, a porušil článok 8 ods. 1 písm. b) nariadenia (ES) č. 207/2009 (1).

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).


title: Vec T-685/17: Žaloba podaná 4. októbra 2017 – Miralla Inversiones/Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/50

         Žaloba podaná 4. októbra 2017 – Miralla Inversiones/Jednotná rada pre riešenie krízových situácií
   (Vec T-685/17)
   (2017/C 424/73)
   Jazyk konania: španielčina

      Účastníci konania

      Žalobkyňa: Miralla Inversiones, SL (Madrid, Španielsko) (v zastúpení: R. Vallina Hoset a A. Lois Perreau de Pinninck, advokáti)

      Žalovaná: Jednotná rada pre riešenie krízových situácií

      Návrhy

   Žalobkyňa navrhuje, aby Všeobecný súd:

               —

               Po prvé. S ohľadom na procesné zastúpenie, ktoré potvrdzujem, zobral na vedomie podanie žaloby o neplatnosť rozhodnutia SRB/EES/2017/08 Jednotnej rady pre riešenie krízových situácií zo 7. júna 2017 o prijatí opatrení na riešenie krízovej situácie v prípade banky Banco Popular, ako aj neplatnosť ocenenia, o ktoré sa toto rozhodnutie opiera; a po primeraných overeniach vyhlásil túto žalobu za prípustnú a pokračoval v konaní podľa článku 120 a nasl. Rokovacieho poriadku Všeobecného súdu.

               —

               Po druhé. V súlade so znením žalobného návrhu vyzval Jednotnú radu pre riešenie krízových situácií, aby v čo možno najkratšom čase zabezpečila predbežné ocenenie, ktoré vykoná spoločnosť DELOITTE v súlade s článkom 20 nariadenia (EÚ) 806/2014, pričom sa umožní efektívne realizovať právo na obranu; a po zabezpečení uvedeného ocenenia, aby Všeobecný súd určil konkrétnu lehotu na jeho podrobné preštudovanie a preskúmanie, aby mohlo byť napadnuté v štádiu repliky.

               —

               Po tretie. V prípade, že sa nevyhovie vyššie návrhu z predchádzajúceho odseku a bude sa pokračovať v konaní, vydal rozsudok, ktorým sa konštatuje, že rozhodnutie SRB/EES/2017/08 zo 7. júna 2017 o prijatí opatrení na riešenie krízovej situácie v prípade banky Banco Popular je v rozpore s právom EÚ, ako je v rozpore aj ocenenie, o ktoré sa toto rozhodnutie opiera.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec T-26/16: Rozsudok Všeobecného súdu z 25. októbra 2017 – Grécko/Komisia („EPZF a EPFRV — Výdavky vylúčené z financovania — Nezrovnalosti pri stanovení výšky pohľadávok — Omeškanie v rámci postupu vymáhania pohľadávok — Neexistencia zaúčtovania medzi fondmi — Určenie výšky úrokov — Proporcionalita — Paušálna finančná oprava — Články 31 až 33 nariadenia (ES) č. 1290/2005 — Individuálne prípady“)

text:
               11.12.2017

               SK

               Úradný vestník Európskej únie

               C 424/30

         Rozsudok Všeobecného súdu z 25. októbra 2017 – Grécko/Komisia
   (Vec T-26/16) (1)

   ((„EPZF a EPFRV - Výdavky vylúčené z financovania - Nezrovnalosti pri stanovení výšky pohľadávok - Omeškanie v rámci postupu vymáhania pohľadávok - Neexistencia zaúčtovania medzi fondmi - Určenie výšky úrokov - Proporcionalita - Paušálna finančná oprava - Články 31 až 33 nariadenia (ES) č. 1290/2005 - Individuálne prípady“))
   (2017/C 424/42)
   Jazyk konania: gréčtina

      Účastníci konania

      Žalobkyňa: Helénska republika (v zastúpení: G. Kanellopoulos, O. Tsirkinidou a A. Vasilopoulou, splnomocnení zástupcovia)

      Žalovaná: Európska komisia (v zastúpení: D. Triantafyllou a A. Sauka, splnomocnení zástupcovia)

      Predmet veci

   Návrh, založený na článku 263 ZFEÚ, na čiastočné zrušenie vykonávacieho rozhodnutia Komisie (EÚ) 2015/2098 z 13. novembra 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 303, 2015, s. 35) v rozsahu, v akom sa vzťahuje na Helénsku republiku

      Výrok rozsudku

               1.

               Žaloba sa zamieta.

               2.

               Helénska republika je povinná nahradiť trovy konania.

      (1)  Ú. v. EÚ C 111, 29.3.2016.


title: Vec T-686/17: Žaloba podaná 4. október 2017 – Policlínico Centro Médico de Seguros a Medicina Asturiana/Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/50

         Žaloba podaná 4. október 2017 – Policlínico Centro Médico de Seguros a Medicina Asturiana/Jednotná rada pre riešenie krízových situácií
   (Vec T-686/17)
   (2017/C 424/74)
   Jazyk konania: španielčina

      Účastníci konania

      Žalobkyne: Policlínico Centro Médico de Seguros, SA (Oviedo, Španielsko) a Medicina Asturiana, SA (Oviedo) (v zastúpení: R. Vallina Hoset a A. Lois Perreau de Pinninck, advokáti)

      Žalovaná: Jednotná rada pre riešenie krízových situácií

      Návrhy

   Žalobkyne navrhujú, aby Všeobecný súd:

               —

               konštatoval mimozmluvnú zodpovednosť Jednotnej rady pre riešenie krízových situácií a zaviazal ju na náhradu škody spôsobenej žalobkyniam v dôsledku konaní a opomenutí, ktorými boli žalobkyniam odňaté obligácie a cenné papiere BANCO POPULAR ESPAÑOL S.A.,

               —

               uložil Jednotnej rade pre riešenie krízových situácií povinnosť zaplatiť žalobkyniam sumu 1 850 000 eur z titulu náhrady spôsobenej ujmy, zvýšenú o splatné a nezaplatené úroky z dlhopisov do dátumu vrátenia („vymáhaná suma“),

               —

               rozhodol o zvýšení vymáhanej sumy o kompenzačné úroky splatné od 7. júna 2017 do vyhlásenia rozsudku, ktorým sa rozhodne v tomto konaní,

               —

               rozhodol o zvýšení vymáhanej sumy o príslušné úroky z omeškania splatné od vyhlásenia tohto rozsudku do úplného zaplatenia vymáhanej sumy, s úrokovou sadzbou stanovenou Európskou centrálnou bankou pre hlavné operácie refinancovania, zvýšenou o dva percentuálne body,

               —

               zaviazal Jednotnú radu pre riešenie krízových situácií na náhradu trov konania.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veci T-659/17, Vallina Fonseca/Jednotná rada pre riešenie krízových situácií.


title: Vec T-330/16: Rozsudok Všeobecného súdu z 26. októbra 2017 – Hello Media Group/EUIPO – Hola (#hello digitalmente diferentes) („Ochranná známka Európskej únie — Námietkové konanie — Prihláška obrazovej ochrannej známky Európskej únie #hello digitalmente diferentes — Skoršia obrazová a slovná ochranná známka Európskej únie HELLO! — relatívny dôvod zamietnutia — Článok 8 ods. 1 písm. b) nariadenia (ES) č. 207/2009 (teraz článok 8 ods. 1 písm. b) nariadenia (EÚ) 2017/1001) — Zámena účastníka konania“)

text:
               11.12.2017

               SK

               Úradný vestník Európskej únie

               C 424/30

         Rozsudok Všeobecného súdu z 26. októbra 2017 – Hello Media Group/EUIPO – Hola (#hello digitalmente diferentes)
   (Vec T-330/16) (1)

   ((„Ochranná známka Európskej únie - Námietkové konanie - Prihláška obrazovej ochrannej známky Európskej únie #hello digitalmente diferentes - Skoršia obrazová a slovná ochranná známka Európskej únie HELLO! - relatívny dôvod zamietnutia - Článok 8 ods. 1 písm. b) nariadenia (ES) č. 207/2009 (teraz článok 8 ods. 1 písm. b) nariadenia (EÚ) 2017/1001) - Zámena účastníka konania“))
   (2017/C 424/43)
   Jazyk konania: španielčina

      Účastníci konania

      Žalobkyňa: Hello Media Group, SL (Madrid, Španielsko), ktorej bolo povolené vstúpiť do konania namiesto spoločnosti Hello Media, SL (v zastúpení: A. Alejos Cutuli, advokát)

      Žalovaný: Úrad Európskej únie pre duševné vlastníctvo (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Hola, SL (Madrid) (v zastúpení: F. Arroyo Álvarez de Toledo, advokát)

      Predmet veci

   Žaloba podaná proti rozhodnutiu druhého odvolacieho senátu EUIPO z 21. apríla 2016 (vec R 1979/2015-2), týkajúcemu sa námietkového konania medzi spoločnosťami Hola a Hello Media

      Výrok rozsudku

               1.

               Spoločnosti Hello Media Group sa povoľuje vstúpiť do konania namiesto spoločnosti Hello Media, SL ako žalobkyni.

               2.

               Žaloba sa zamieta.

               3.

               Hello Media Group je povinná nahradiť trovy konania.

      (1)  Ú. v. EÚ C 296, 16.8.2016.


title: Vec T-538/17: Žaloba podaná 5. augusta 2017 – Jess Liberty/Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/38

         Žaloba podaná 5. augusta 2017 – Jess Liberty/Jednotná rada pre riešenie krízových situácií
   (Vec T-538/17)
   (2017/C 424/55)
   Jazyk konania: španielčina

      Účastníci konania

      Žalobkyňa: Jess Liberty, SL (Madrid, Španielsko) (v zastúpení: C. Aguirre de Cárcer Moreno, advokát)

      Žalovaný: Jednotná rada pre riešenie krízových situácií

      Návrhy

   Žalobkyňa navrhuje, aby Všeobecný súd:

               —

               vyhlásil za prípustnú žalobu podanú proti rozhodnutiu SRB/EES/2017/08 Jednotnej rady pre riešenie krízových situácií, vydanému na jej rozšírenom výkonnom zasadnutí 7. júna 2017, o prijatí opatrení na riešenie krízovej situácie v prípade banky Banco Popular Español, S.A., a to v súlade s ustanoveniami článku 29 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010; a zrušil a vyhlásil za neplatné napadnuté rozhodnutie, pričom súčasne zabezpečí predbežný prístup k všetkým dokumentom spisu, ako aj možnosť poskytnúť doplňujúce vyjadrenia, a v celom rozsahu vyhovie žalobkyni, pokiaľ ide o účinky jej majetkových práv, rešpektujúc pritom požiadavky úplného odškodnenia.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec T-695/17: Žaloba podaná 9. októbra 2017 – Taliansko/Komisia

text:
               11.12.2017

               SK

               Úradný vestník Európskej únie

               C 424/51

         Žaloba podaná 9. októbra 2017 – Taliansko/Komisia
   (Vec T-695/17)
   (2017/C 424/75)
   Jazyk konania: taliančina

      Účastníci konania

      Žalobkyňa: Talianska republika (v zastúpení: G. Palmieri, splnomocnená zástupkyňa a P. Gentili, avvocato dello Stato)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil oznámenie o verejných výberových konaniach – EPSO/AD/343/17 – Prekladatelia (AD 5) pre nemecký jazyk (DE) – EPSO/AD/344/17 – Prekladatelia (AD 5) pre francúzsky jazyk (FR) – EPSO/AD/345/17 – Prekladatelia (AD 5) pre taliansky jazyk (IT) – EPSO/AD/346/17 – prekladatelia (AD 5) pre holandský jazyk (NL), uverejnené v Úradnom vestníku Európskej únie z 13. júla 2017, C 224 A,

               —

               zaviazal Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza sedem žalobných dôvodov.

               1.

               Prvý žalobný dôvod založený na porušení článkov 263, 264, 266 ZFEÚ.

                           —

                           Komisia porušila právnu silu rozsudku Súdneho dvora vo veci C-566/10 P a rozsudok Všeobecného súdu z 24. septembra 2015 vo veciach T-124/13 a T-191/13, ktorými sa konštatovala nezákonnosť oznámení o výberovom konaní, ktoré obmedzujú jazyky, ktoré môžu uchádzači všeobecných výberových konaní Únie uviesť ako jazyk 2, na angličtinu, francúzštinu a nemčinu.

               2.

               Druhý žalobný dôvod založený na porušení článku 342 ZFEÚ a článkov 1 a 6 nariadenia č. 1/58.

                           —

                           Žalobkyňa v tomto ohľade tvrdí, že obmedzením na tri jazyky, ktoré si uchádzači všeobecných výberových konaní Únie môžu vybrať ako jazyk 2, Komisia prakticky stanovila nový jazykový poriadok inštitúcií, čím zasiahla do výlučnej právomoci Rady v tejto oblasti.

               3.

               Tretí žalobný dôvod založený na porušení článku 12 ES a článku 18 ZFEÚ, článku 22 Charty základných práv Únie, článku 6 ods. 3 ZEÚ, článku 1 ods. 2 a 3 prílohy III služobného poriadku, článkov 1 a 6 nariadenia č. 1/58, článku 1d ods. 1 a 6, článku 27 ods. 2, článku 28 písm. f) služobného poriadku úradníkov.

                           —

                           Žalobkyňa sa domnieva, že jazykové obmedzenie uskutočnené Komisiou je diskriminačné, keďže citované ustanovenia zakazujú ukladať európskym občanom a úradníkom únie jazykové obmedzenia, ktoré nie sú všeobecne a objektívne stanovené vnútornými predpismi inštitúcií podľa článku 6 nariadenia 1/58, v súčasnosti zatiaľ neprijatými, a tiež zakazujú zavádzať takéto obmedzenie v prípade neexistencie osobitného a odôvodneného záujmu služby.

               4.

               Štvrtý odvolací dôvod je založený na porušení článku 6 ods. 3 ZEÚ, ktorý zakotvuje zásadu ochrany legitímnej dôvery ako základné právo vyplývajúce zo spoločných ústavných tradícií členských štátov.

                           —

                           Podľa žalobkyne Komisia porušila legitímnu dôveru občanov, pokiaľ ide o možnosť výberu akéhokoľvek z jazykov Únie ako jazyka 2, ako to bolo vždy možné až do roku 2007 a ako to Súdny dvor opätovne potvrdil vo svojom rozsudku vo veci C-566/10 P, ktorý je smerodajný.

               5.

               Piaty žalobný dôvod založený na zneužití právomoci a porušení hmotnoprávnych noriem týkajúcich sa povahy a účelu oznámení o výberových konaniach, konkrétne článku 1d ods. 1 a 6, článku 27 druhého odseku, článku 28 písm. f), článku 34 ods. 3 a článku 45 ods. 1 služobného poriadku, ako aj na porušení zásady proporcionality.

                           —

                           Žalobkyňa sa domnieva, že predchádzajúcim a všeobecným obmedzením na tri jazyky, ktoré si uchádzači všeobecných výberových konaní Únie môžu vybrať ako jazyk 2, Komisia v skutočnosti predčasne v štádiu oznámenia a podmienok účasti pristúpila k overeniu jazykových znalostí uchádzačov, ku ktorým malo naopak dôjsť až vo výberovom konaní. V dôsledku toho sa jazykové znalosti stávajú rozhodujúce v porovnaní s odbornými znalosťami.

               6.

               Šiesty žalobný dôvod je založený na porušení článku 18 ZFEÚ, článku 24 štvrtého odseku ZFEÚ, článku 22 Charty základných práv, článku 2 nariadenia č. 1/58, ako aj článku 1d ods. 1 a 6 služobného poriadku.

                           —

                           Žalobkyňa v tomto ohľade tvrdí, že tým, že sa stanovilo, že žiadosti o účasť sa musia povinne zasielať v angličtine, francúzštine alebo nemčine, a že Epso zasiela v tomto istom jazyku uchádzačom oznámenia týkajúce sa priebehu výberového konania, bolo porušené právo občanov Európskej únie komunikovať s inštitúciami v ich vlastnom jazyku a zaviedla sa ďalšia diskriminácia na úkor osôb, ktoré nemajú dôkladnú znalosť týchto troch jazykov.

               7.

               Siedmy žalobný dôvod je založený na porušení článkov 1 a 6 nariadenia č. 1/58, článku 1d ods. 1 a 6 a článku 28 písm. f) služobného poriadku, článku 1 ods. 1 písm. f) prílohy III služobného poriadku a článku 296 druhého odseku ZFEÚ (nedostatok odôvodnenia), ako aj na porušení zásady proporcionality a skreslení skutkových okolností.

                           —

                           Žalobkyňa v tomto ohľade tvrdí, že Komisia odôvodnila toto obmedzenie na tri jazyky tým, že novoprijaté osoby budú okamžite schopné komunikovať v rámci inštitúcií. Toto odôvodnenie skresľuje skutkové okolností, keďže sa nezdá, že by tri dotknuté jazyky boli najviac používané pre komunikáciu medzi rôznymi jazykovými skupinami v rámci inštitúcií; toto odôvodnenie je navyše neprimerané vzhľadom na obmedzenie základného práva, akým je zákaz jazykovej diskriminácie, pokiaľ existujú menej reštriktívne riešenia na zabezpečenie rýchlej komunikácie v rámci inštitúcií.


title: Vec T-545/17: Žaloba podaná 7. augusta 2017 – Afectados Banco Popular/Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/38

         Žaloba podaná 7. augusta 2017 – Afectados Banco Popular/Jednotná rada pre riešenie krízových situácií
   (Vec T-545/17)
   (2017/C 424/56)
   Jazyk konania: španielčina

      Účastníci konania

      Žalobca: Afectados Banco Popular (Madrid, Španielsko) (v zastúpení: I. Ferrer-Bonsoms Millet, advokát)

      Žalovaná: Jednotná rada pre riešenie krízových situácií

      Návrhy

   Žalobca navrhuje, aby Všeobecný súd:

               —

               zrušil napadnuté rozhodnutie a odoprel účinky uskutočneným operáciám, a aby uviedol vlastnícke vzťahy akcionárov a držiteľov dotknutých dlhopisov Banco Popular Español, S.A. do pôvodného stav pred uskutočnením investícií,

               —

               v prípade, ak to nebude možné, v každom prípade uznať neplatnosť účinkov konverzie dlhopisov na akcie a ponechať držiteľov dlhopisov v rovnakej situácii, v akej boli k 6. júnu 2017 a zaplatiť majiteľom akcií skutočnú hodnotu skutočnú hodnotu banky a teda akcií k 30. júnu 2016.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec T-431/16: Rozsudok Všeobecného súdu z 26. októbra 2017 – VIMC/Komisia („Hospodárska súťaž — Zneužitie dominantného postavenia — Trh so službami v oblasti súkromnej starostlivosti — Článok 13 ods. 1 nariadenia (ES) č. 1/2003 — Rozhodnutie, ktorým sa zamieta sťažnosť — Vybavovanie veci orgánom hospodárskej súťaže členského štátu“)

text:
               11.12.2017

               SK

               Úradný vestník Európskej únie

               C 424/31

         Rozsudok Všeobecného súdu z 26. októbra 2017 – VIMC/Komisia
   (Vec T-431/16) (1)

   ((„Hospodárska súťaž - Zneužitie dominantného postavenia - Trh so službami v oblasti súkromnej starostlivosti - Článok 13 ods. 1 nariadenia (ES) č. 1/2003 - Rozhodnutie, ktorým sa zamieta sťažnosť - Vybavovanie veci orgánom hospodárskej súťaže členského štátu“))
   (2017/C 424/45)
   Jazyk konania: nemčina

      Účastníci konania

      Žalobkyňa: VIMC – Vienna International Medical Clinic GmbH (Kulmbach, Nemecko) (v zastúpení: R. Bramerdorfer a H. Grubmüller, advokáti)

      Žalovaná: Európska komisia (v zastúpení: A. Dawes a C. Vollrath, splnomocnení zástupcovia)

      Predmet veci

   Návrh podaný na základe článku 263 ZFEÚ na zrušenie rozhodnutia Komisie C(2016) 3351 final z 27. mája 2016, ktorým sa zamieta sťažnosť podaná žalobkyňou pre porušenie článku 102 ZFEÚ, ktorého sa údajne dopustila Wirtschaftskammer Österreich (WKO, Rakúska hospodárska komora) alebo Fachverband des Gesundheitsbetriebe (odborné združenie podnikov v sektore zdravotníctva, Rakúsko) (vec AT.40231 – VIMC/WK&FGB)

      Výrok rozsudku

               1.

               Žaloba sa zamieta.

               2.

               VIMC – Vienna International Medical Clinic GmbH je povinná nahradiť trovy konania.

      (1)  Ú. v. EÚ C 371, 10.10.2016.


title: Vec C-524/17 P: Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-182/16, L’Oréal/Úrad Európskej únie pre duševné vlastníctvo (EUIPO)

text:
               11.12.2017

               SK

               Úradný vestník Európskej únie

               C 424/19

         Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-182/16, L’Oréal/Úrad Európskej únie pre duševné vlastníctvo (EUIPO)
   (Vec C-524/17 P)
   (2017/C 424/27)
   Jazyk konania: francúzština

      Účastníci konania

      Odvolateľka: L’Oréal (v zastúpení: T. de Haan a P. Péters, avocats)

      Ďalší účastníci konania: Úrad Európskej únie pre duševné vlastníctvo (EUIPO), Guinot

      Návrhy odvolateľky

               —

               zrušiť uznesenie Všeobecného súdu Európskej únie z 26. júna 2017 vo veci T-182/16, EU:T:2017:448,

               —

               vrátiť vec na Všeobecný súd Európskej únie a

               —

               o trovách konania rozhodnúť neskôr; subsidiárne uložiť Úradu povinnosť nahradiť trovy konania odvolateľky týkajúce sa tak odvolacieho konania, ako aj prvostupňového konania.

      Odvolacie dôvody a hlavné tvrdenia

   Podľa odvolateľky Všeobecný súd skreslil skutkové okolnosti a argumentáciu, ktorú uviedla v konaní pred ním, a porušil článok 8 ods. 1 písm. b) nariadenia (ES) č. 207/2009 (1).

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).


title: Vec T-702/17: Žaloba podaná 12. októbra 2017 – Foundation for the Protection of the Traditional Cheese of Cyprus named Halloumi/EUIPO – Papouis Dairies (Papouis Halloumi)

text:
               11.12.2017

               SK

               Úradný vestník Európskej únie

               C 424/53

         Žaloba podaná 12. októbra 2017 – Foundation for the Protection of the Traditional Cheese of Cyprus named Halloumi/EUIPO – Papouis Dairies (Papouis Halloumi)
   (Vec T-702/17)
   (2017/C 424/76)
   Jazyk, v ktorom bola podaná žaloba: angličtina

      Účastníci konania

      Žalobkyňa: Foundation for the Protection of the Traditional Cheese of Cyprus named Halloumi (Nikózia, Cyprus) (v zastúpení: V. Marsland, Solicitor a S. Malynicz, QC)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Papouis Dairies LTD (Nikózia, Cyprus)

      Údaje týkajúce sa konania pred EUIPO

      Prihlasovateľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: farebná obrazová ochranná známka Európskej únie obsahujúca slovné prvky „Papouis Halloumi“ – prihláška č. 11 176 344.

      Konanie pred EUIPO: námietkové konanie.

      Napadnuté rozhodnutie: rozhodnutie štvrtého odvolacieho senátu EUIPO z 3. augusta 2017 vo veci R 2782/2014-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO a ďalšiemu účastníkovi povinnosť nahradiť trovy konania.

      Uvádzaný žalobný dôvod

               —

               porušenie článku 8 ods. 1 písm. b) nariadenia č. 207/2009.


title: Vec C-231/16: Rozsudok Súdneho dvora (druhá komora) z 19. októbra 2017 (návrh na začatie prejudiciálneho konania, ktorý podal Landgericht Hamburg – Nemecko) – Merck KGaA/Merck & Co. Inc., Merck Sharp & Dohme Corp, MSD Sharp & Dohme GmbH (Návrh na začatie prejudiciálneho konania — Nariadenie (ES) č. 207/2009 — Ochranná známka Európskej únie — Článok 109 ods. 1 — Občianskoprávne žaloby na základe ochranných známok Európskej únie a národných ochranných známok — Prekážka začatého konania — Pojem „rovnaký dôvod žaloby“ — Používanie výrazu „Merck“ v názvoch domén a na platformách sociálnych médií na internete — Žaloba založená na národnej ochrannej známke, v nadväznosti na ktorú bola podaná žaloba založená na ochrannej známke Európskej únie — Odmietnutie právomoci — Rozsah)

text:
               11.12.2017

               SK

               Úradný vestník Európskej únie

               C 424/6

         Rozsudok Súdneho dvora (druhá komora) z 19. októbra 2017 (návrh na začatie prejudiciálneho konania, ktorý podal Landgericht Hamburg – Nemecko) – Merck KGaA/Merck & Co. Inc., Merck Sharp & Dohme Corp, MSD Sharp & Dohme GmbH
   (Vec C-231/16) (1)

   ((Návrh na začatie prejudiciálneho konania - Nariadenie (ES) č. 207/2009 - Ochranná známka Európskej únie - Článok 109 ods. 1 - Občianskoprávne žaloby na základe ochranných známok Európskej únie a národných ochranných známok - Prekážka začatého konania - Pojem „rovnaký dôvod žaloby“ - Používanie výrazu „Merck“ v názvoch domén a na platformách sociálnych médií na internete - Žaloba založená na národnej ochrannej známke, v nadväznosti na ktorú bola podaná žaloba založená na ochrannej známke Európskej únie - Odmietnutie právomoci - Rozsah))
   (2017/C 424/08)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Landgericht Hamburg

      Účastníci konania pred vnútroštátnym súdom

      Žalobkyňa: Merck KGaA

      Žalované: Merck & Co. Inc., Merck Sharp & Dohme Corp, MSD Sharp & Dohme GmbH

      Výrok rozsudku

               1.

               Článok 109 ods. 1 písm. a) nariadenia Rady (ES) č. 207/2009 z 26. februára 2009 o ochrannej známke Európskej únie sa má vykladať v tom zmysle, že podmienka, ktorá je v tomto ustanovení uvedená a ktorá sa týka existencie „rovnakého dôvodu žaloby“, je v prípade, ak sú podané žaloby o porušenie práv medzi rovnakými účastníkmi konania na súdoch rôznych členských štátov, jedna na základe národnej ochrannej známky a druhá na základe ochrannej známky Európskej únie, splnená len vtedy, keď sa tieto žaloby týkajú uvádzaného porušenia národnej ochrannej známky a ochrannej známky Európskej únie zhodných na území tých istých členských štátov.

               2.

               Článok 109 ods. 1 písm. a) nariadenia č. 207/2009 sa má vykladať v tom zmysle, že v prípade, keď sú podané žaloby o porušenie práv medzi rovnakými účastníkmi konania na súdoch rôznych členských štátov, pričom jedna sa zakladá na národnej ochrannej známke a týka sa porušenia práv uvádzaného pre územie členského štátu, a druhá na ochrannej známke Európskej únie a týka sa porušenia práv uvádzaného pre celé územie Európskej únie, súd, ktorý nebol príslušný ako prvý, odmietne právomoc rozhodovať len o časti sporu týkajúcej sa územia členského štátu, ktoré je predmetom žaloby o porušenie práv podanej na prvom súde.

               3.

               Článok 109 ods. 1 písm. a) nariadenia č. 207/2009 sa má vykladať v tom zmysle, že podmienka, ktorá je uvedená v tomto ustanovení a ktorá sa týka existencie „rovnakého dôvodu žaloby“, nie je viac splnená, ak v nadväznosti na čiastočné späťvzatie navrhovateľom, ak bolo platne podané, žaloby o porušenie práv založenej na ochrannej známke Európskej únie, ktorá sa pôvodne týkala zákazu používania tejto ochrannej známky na území Európskej únie, pričom toto späťvzatie sa týka územia členského štátu, ktoré je predmetom žaloby podanej na prvom súde založenej na národnej ochrannej známke, ktorá sa týka zákazu používania tejto ochrannej známky na území daného štátu, sa dotknuté žaloby už netýkajú uvádzaného porušenia národnej ochrannej známky a ochrannej známky Európskej únie zhodných na území tých istých členských štátov.

               4.

               Článok 109 ods. 1 písm. a) nariadenia č. 207/2009 sa má vykladať v tom zmysle, že v prípade zhodnosti ochranných známok súd, ktorý nebol príslušný ako prvý, odmietne právomoc rozhodovať v prospech prvého súdu len vtedy, keď uvedené ochranné známky sú platné pre rovnaké tovary alebo služby.

      (1)  Ú. v. EÚ C 279, 1.8.2016.


title: Vec T-555/17: Žaloba podaná 16. augusta 2017 – TW a i./Jednotná rada pre riešenie krízových situácií

text:
               11.12.2017

               SK

               Úradný vestník Európskej únie

               C 424/39

         Žaloba podaná 16. augusta 2017 – TW a i./Jednotná rada pre riešenie krízových situácií
   (Vec T-555/17)
   (2017/C 424/57)
   Jazyk konania: španielčina

      Účastníci konania

      Žalobcovia: TW, TY, UA a UB (v zastúpení: L. Chen Chen, advokát)

      Žalovaná: Jednotná rada pre riešenie krízových situácií

      Návrhy

   Žalobcovia navrhujú, aby Všeobecný súd:

               —

               vyhlásil za prípustnú predmetnú žalobu o neplatnosť rozhodnutia Jednotnej rady pre riešenie krízových situácií, ktorým bol odpísaný celkový majetok spoločnosti Banco Popular Español S.A. a znížená jeho hodnota na nula eura a uskutočnený jeho následný predaj spoločnosti Banco de Santander S.A. za jedno euro a po preskúmaní všetkých dokumentov, ktoré sú oficiálne k dispozícii a po posúdení uvádzaných dôvodov, vyhlásil za neplatné alebo zrušil rozhodnutie Jednotnej rady pre riešenie krízových situácií prijaté 7. júna 2017 a uverejnené v Úradnom vestníku.

      Dôvody a hlavné tvrdenia

   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.


title: Vec C-281/16: Rozsudok Súdneho dvora (štvrtá komora) z 19. októbra 2017 (návrh na začatie prejudiciálneho konania, ktorý podala Raad van State – Holandsko) – Vereniging Hoekschewaards Landschap/Staatssecretaris van Economische Zaken (Návrh na začatie prejudiciálneho konania — Smernica 92/43/EHS — Ochrana prirodzených biotopov a voľne žijúcich živočíchov a rastlín — Vykonávacie rozhodnutie (EÚ) 2015/72 — Zoznam lokalít s európskym významom v atlantickom biogeografickom regióne — Zmenšenie rozlohy lokality — Vedecké pochybenie — Platnosť)

text:
               11.12.2017

               SK

               Úradný vestník Európskej únie

               C 424/7

         Rozsudok Súdneho dvora (štvrtá komora) z 19. októbra 2017 (návrh na začatie prejudiciálneho konania, ktorý podala Raad van State – Holandsko) – Vereniging Hoekschewaards Landschap/Staatssecretaris van Economische Zaken
   (Vec C-281/16) (1)

   ((Návrh na začatie prejudiciálneho konania - Smernica 92/43/EHS - Ochrana prirodzených biotopov a voľne žijúcich živočíchov a rastlín - Vykonávacie rozhodnutie (EÚ) 2015/72 - Zoznam lokalít s európskym významom v atlantickom biogeografickom regióne - Zmenšenie rozlohy lokality - Vedecké pochybenie - Platnosť))
   (2017/C 424/09)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van State

      Účastníci konania pred vnútroštátnym súdom

      Žalobkyňa: Vereniging Hoekschewaards Landschap

      Žalovaný: Staatssecretaris van Economische Zaken

      Výrok rozsudku

   Vykonávacie rozhodnutie Komisie (EÚ) 2015/72 z 3. decembra 2014, ktorým sa prijíma ôsma aktualizácia zoznamu lokalít s európskym významom v atlantickom biogeografickom regióne, je neplatné v rozsahu, v akom do tohto zoznamu zaraďuje lokalitu Haringvliet (NL1000015), ale nepovažuje za jej súčasť oblasť Leenheerpolder.

      (1)  Ú. v. EÚ C 279, 1.8.2016.


title: Vec C-525/17 P: Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-183/16, L’Oréal/Úrad Európskej únie pre duševné vlastníctvo (EUIPO)

text:
               11.12.2017

               SK

               Úradný vestník Európskej únie

               C 424/19

         Odvolanie podané 30. augusta 2017: L’Oréal proti uzneseniu Všeobecného súdu (prvá komora) z 26. júna 2017 vo veci T-183/16, L’Oréal/Úrad Európskej únie pre duševné vlastníctvo (EUIPO)
   (Vec C-525/17 P)
   (2017/C 424/28)
   Jazyk konania: francúzština

      Účastníci konania

      Odvolateľka: L’Oréal (v zastúpení: T. de Haan a P. Péters, avocats)

      Ďalší účastníci konania: Úrad Európskej únie pre duševné vlastníctvo (EUIPO), Guinot

      Návrhy odvolateľky

               —

               zrušiť uznesenie Všeobecného súdu Európskej únie z 26. júna 2017 vo veci T-183/16, EU:T:2017:449,

               —

               vrátiť vec na Všeobecný súd Európskej únie a

               —

               o trovách konania rozhodnúť neskôr; subsidiárne uložiť Úradu povinnosť nahradiť trovy konania odvolateľky týkajúce sa tak odvolacieho konania, ako aj prvostupňového konania.

      Odvolacie dôvody a hlavné tvrdenia

   Podľa odvolateľky Všeobecný súd skreslil skutkové okolnosti a argumentáciu, ktorú uviedla v konaní pred ním, a porušil článok 8 ods. 1 písm. b) nariadenia (ES) č. 207/2009 (1).

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).


title: Vec C-295/16: Rozsudok Súdneho dvora (piata komora) z 19. októbra 2017 (návrh na začatie prejudiciálneho konania, ktorý podal Juzgado Contencioso-Administrativo de Murcia – Španielsko) – Europamur Alimentación SA/Dirección General de Comercio y Protección del Consumidor de la Comunidad Autónoma de la Región de Murcia (Návrh na začatie prejudiciálneho konania — Ochrana spotrebiteľa — Smernica 2005/29/ES — Nekalé obchodné praktiky podnikateľov voči spotrebiteľom — Pôsobnosť tejto smernice — Predaj veľkoobchodníka maloobchodníkom — Právomoc Súdneho dvora — Právna úprava stanovujúca všeobecný zákaz predajov so stratou — Výnimky založené na kritériách, ktoré neboli stanovené uvedenou smernicou)

text:
               11.12.2017

               SK

               Úradný vestník Európskej únie

               C 424/8

         Rozsudok Súdneho dvora (piata komora) z 19. októbra 2017 (návrh na začatie prejudiciálneho konania, ktorý podal Juzgado Contencioso-Administrativo de Murcia – Španielsko) – Europamur Alimentación SA/Dirección General de Comercio y Protección del Consumidor de la Comunidad Autónoma de la Región de Murcia
   (Vec C-295/16) (1)

   ((Návrh na začatie prejudiciálneho konania - Ochrana spotrebiteľa - Smernica 2005/29/ES - Nekalé obchodné praktiky podnikateľov voči spotrebiteľom - Pôsobnosť tejto smernice - Predaj veľkoobchodníka maloobchodníkom - Právomoc Súdneho dvora - Právna úprava stanovujúca všeobecný zákaz predajov so stratou - Výnimky založené na kritériách, ktoré neboli stanovené uvedenou smernicou))
   (2017/C 424/10)
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Juzgado Contencioso-Administrativo de Murcia

      Účastníci konania pred vnútroštátnym súdom

      Žalobkyňa: Europamur Alimentación SA

      Žalovaný: Dirección General de Comercio y Protección del Consumidor de la Comunidad Autónoma de la Región de Murcia

      Výrok rozsudku

   Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), sa má vykladať v tom zmysle, že bráni takému vnútroštátnemu ustanoveniu, akým je ustanovenie dotknuté vo veci samej, ktoré stanovuje všeobecný zákaz ponúkať na predaj alebo predávať tovar so stratou a ktoré stanovuje dôvody neuplatnenia tohto zákazu založené na kritériách, ktoré sa nenachádzajú v tejto smernici.

      (1)  Ú. v. EÚ C 305, 22.8.2016.


title: Vec T-551/16: Rozsudok Všeobecného súdu z 25. októbra 2017 – Lucaccioni/Komisia („Verejná služba — Úradníci — Vystavenie azbestu a iným látkam — Choroba z povolania — Článok 73 Služobného poriadku — Spoločná právna úprava týkajúca sa úrazového poistenia a poistenia pre prípad choroby z povolania — Článok 14 — Článok 266 ZFEÚ — Zneužitie právomoci — Lekárska komisia — Zásada kolegiality — Zneužitie mandátu lekárskej komory — Povinnosť odôvodnenia — Žaloba o náhradu škody — Dĺžka konania — Nemajetková ujma“)

text:
               11.12.2017

               SK

               Úradný vestník Európskej únie

               C 424/32

         Rozsudok Všeobecného súdu z 25. októbra 2017 – Lucaccioni/Komisia
   (Vec T-551/16) (1)

   ((„Verejná služba - Úradníci - Vystavenie azbestu a iným látkam - Choroba z povolania - Článok 73 Služobného poriadku - Spoločná právna úprava týkajúca sa úrazového poistenia a poistenia pre prípad choroby z povolania - Článok 14 - Článok 266 ZFEÚ - Zneužitie právomoci - Lekárska komisia - Zásada kolegiality - Zneužitie mandátu lekárskej komory - Povinnosť odôvodnenia - Žaloba o náhradu škody - Dĺžka konania - Nemajetková ujma“))
   (2017/C 424/46)
   Jazyk konania: taliančina

      Účastníci konania

      Žalobca: Arnaldo Lucaccioni (San Benedetto del Tronto, Taliansko) (v zastúpení: pôvodne M. Velardo, neskôr L. Gialluca, advokáti)

      Žalovaná: Európska komisia (v zastúpení: T. Bohr a G. Gattinara, splnomocnení zástupcovia, za právnej pomoci A. Dal Ferro, advokát)

      Predmet veci

   Návrh podaný na základe článku 270 ZFEÚ jednak na zrušenie rozhodnutia Komisie z 26. júna 2014, ktorým sa žalobcovi v nadväznosti na jeho žiadosť zo 7. júna 2000 priznáva zvýšenie náhrady škody uvedenej v článku 14 spoločnej právnej úpravy týkajúcej sa úrazového poistenia a poistenia pre prípad choroby z povolania úradníkov Európskych spoločenstiev len o 20 %, a jednak na náhradu nemajetkovej ujmy, ktorá bola žalobcovi údajne spôsobená

      Výrok rozsudku

               1.

               Rozhodnutie Európskej komisie z 26. júna 2014, ktorým sa pánovi Arnoldovi Lucaccionimu priznáva zvýšenie náhrady škody uvedenej v článku 14 spoločnej právnej úpravy týkajúcej sa úrazového poistenia a poistenia pre prípad choroby z povolania úradníkov Európskych spoločenstiev len o 20 %, sa zrušuje.

               2.

               Európska komisia je povinná zaplatiť pánovi Lucaccionimu sumu 5 000 eur ako náhradu spôsobenej nemajetkovej ujmy.

               3.

               V zostávajúcej časti sa žaloba zamieta.

      (1)  Ú. v. EÚ C 279, 24.8.2015 (vec bola pôvodne zapísaná na Súde pre verejnú službu Európskej únie pod číslom F-74/15 a postúpená na Všeobecný súd Európskej únie 1.9.2016).